stanford-oval/wikipedia huggingface dataset:
מוות (עולם הדיסק)
"משפחתו" של מוות > סוזן (Susan)

סוזן היא נכדתו המאומצת של מוות, בתם של מורט (לשעבר העוזר של מוות) ואיזבל (בתו המאומצת של מוות), הדוכסים של סטו-הליט. כתוצאה מייחוסה המשפחתי היא בעלת כוחות על-טבעיים, כולל נטייה טבעית למקצוע של סבה.
בצעירותה למדה בבית ספר יוקרתי לנערות בעיר קווירם, שנוסד במטרה לחנך נשים צעירות להיות חכמות ועצמאיות. היא אהבה במיוחד את שיעורי הלוגיקה והמתמטיקה ופחות את שיעורי ההיסטוריה. כבר אז היה ביכולתה להיעלם מתודעתם של אחרים כאשר לא רצתה שיבחינו בה.
סוזן היא נערה גותית חכמה, המוצאת לעצמה קריירה כאומנת ואחר כך כמורה, בניסיון לחיות חיים נורמליים. סוזן מתגלה כמוצלחת ביותר עם ילדים, בייחוד מאחר שהיא לא מזלזלת ביכולתם, אלא מאתגרת אותם. כמו כן היא נעזרת בכוחותיה לשם כך. טרי פראצ'ט תיאר אותה כ"מרי פופינס גותית".
למרות ניסיונה "להתגבר" על כוחותיה המוזרים (עצירת הזמן, שימוש בטון הדיבור של מוות, מעבר דרך קירות, זיכרון של העתיד וכו') היא מוצאת את עצמה משתמשת בהם שוב ושוב. למרות רצונה לשמור על ריחוק מסבה מוות, היא מודה שבסך הכול מדובר בטיפוס די חביב וטוב לב (באופן מטפורי כמובן).
כאשר יש צרות בעולם הדיסק והמשגיחים של המציאות מנסים להתנכל לחיים, מוות מזמן את סוזן לעזור, בדרך כלל באמצעות המוות של החולדות ועורבו המדבר קוות', זאת מאחר שבדרך כלל אסור לו להתערב ישירות (לפי החוקים). סוזן נרתמת להצלת העולם באי-רצון גדול, אך במהלך המסע לתיקון הדברים היא מגלה דברים חדשים על עצמה ועל סבה.
"משפחתו" של מוות > אלברט

אלברט היה מכשף גדול (בשם: אלברטו מאליך) שלא רצה למות (מאחר שחשש מכל השדים והמפלצות שמחכים לו אחרי המוות עקב כל הקללות שקיללו אותו מכשפים בכירים) והגיע להסדר עם המוות: הוא ישמש כמשרתו האישי בממד של מוות ובתמורה שעון החול המייצג את הזמן הנותר לו לחיות יקפא (כל עוד הוא נמצא בממלכתו של מוות). אלברט נוטה להיות ציני לגבי ניסיונותיו של מוות לפתח אישיות ולחקור את בני האדם ודואג כל הזמן שזה יפגע בכושר השיפוט של מוות ובביצוע עבודתו.
"משפחתו" של מוות > המוות של החולדות

המוות של החולדות (Death of Rats) נוצר בספר "איש הקציר", כאשר משגיחי המציאות שלחו את מוות לגמלאות וכל סוג חיים פיתח כתחליף מוות משל עצמו. בסופו של דבר, מוות החזיר אליו את כל "המוותים הקטנים", למעט מוות החולדות ומוות הפשפשים. מאז משמש מוות החולדות כבן לוויה למוות, כאשר הוא רוכב על עורב מדבר בשם קוות' (Quoth, פארודיה על "העורב" של אדגר אלן פו). דיבורו של מוות החולדות נשמע פשוט כ-SQUEAK ורוב בני האדם לא מבינים את דבריו, לכן הוא משתמש בעורב קוות' כמתורגמן. בספרי "עולם הדיסק", מוות החולדות ועורבו קוות' מטרידים לעיתים את סוזן, וזאת במטרה להפנות אותה אל סבה, מוות.
"משפחתו" של מוות > בינקי

בינקי הוא סוס הרכיבה של מוות, ונקרא כך כי מוות חשב ש"זה שם נחמד". בינקי הוא סוס חי ואמיתי. מוות ניסה סוסים שלדיים אך אלה נטו להתפרק. מוות ניסה גם סוסי אש אך אלה הציתו את האורווה ואת גלימתו.
בינקי חכם יותר מרוב הסוסים, וצבעו לבן טהור (במספר ספרים מצוין שבינקי הוא חריג לחוק הביולוגי של סוסים "אפורים"). בינקי יכול לעוף על ידי יצירת משטח קרקע עבורו ויכול לנסוע בזמן ואף לעבור דרך ממדים שונים, לעיתים תוך כדי השארת עקבות פרסה זוהרות בשובל נתיבו (פרסותיו יוצרו והותקנו על ידי ג'ייסון אוג, נפח לנקרסטיאני עם מיומנות מיתולוגית). פרט לכך הוא סוס רגיל. בינקי הוא לא בן אלמוות, אך כל עוד הוא בשירותו של מוות הוא לא מזדקן. בינקי זוכה לחלק מכוחותיו על ידי שיתוף עם יכולותיו ואיכויותיו של מוות: הוא הרבה "יותר אמיתי" מאשר דברים רגילים כמו קירות, מרחקים גדולים או זמן כך שהוא יכול להתעלם מהם.
בינקי זוכה לטיפול טוב ממוות והוא נאמן לו ולסוזן. כשסוזן הייתה קטנה מוות נתן לה סט מתנה של "My Little Binky" (פארודיה על צעצועי "הפוני הקטן שלי") אך הוריה החזירו את המתנה למוות מתוך חשש שזה יפריע לסוזן לגדול כילדה נורמלית.
"משפחתו" של מוות > עזראל

עזראל הוא ישות קוסמית עצומה שלמעשה מתפקדת כמוות של כל היקום.
מוות בספרי עולם הדיסק

בספר, המלל או הקול של מוות מאופיין בכך שהוא כתוב רק ב"אותיות גדולות" (Capital letters או ליתר דיוק SMALL CAPS) וללא מירכאות. קולו שנשמע רק לנפטר העתידי נשמע כקול רעם עמוק ומרטיט או כקול חריקות שלדים על קרקעית מרתף לח. בתרגום העברי המלל או הקול של מוות מאופיין בהדגשה בלבד וללא מירכאות.
הספרים אשר עוסקים במוות או במשפחתו ומציבים אותם כדמויות הראשיות נוטים להתעסק בשאלת תפקידו של המוות בחיים ובשאלת מקומו של הצדק בתחום זה. בנוסף עוסקים חלק מספרים אלה במלחמתם של המאזינים של המציאות נגד החיים של עולם הדיסק.
המאזינים של המציאות (משגיחי המציאות, Auditors) הם יצורים אמורפיים וחסרי אישיות שמשגיחים על המציאות ומוודאים שהכל פועל בסדר לפי החוקים, וזו הסיבה מדוע הם שונאים את החיים היצירתיים והדי כאוטיים ומתנכלים פעם אחר פעם למוות, אישיות הנכבשת בקסמי האנושות, ולעולם הדיסק. למרבה האירוניה, מגינם הגדול של החיים כנגד המשגיחים הוא מוות בעצמו, כאשר הוא נעזר בנכדתו סוזן לעקוף את החוקים האוסרים על התערבות ישירה.
מוות מופיע כמעט בכל ספרי עולם הדיסק והוא אחד מהדמויות הפופולריות והאהובות ביותר על הקוראים.
מוות בספרי עולם הדיסק > סדרת מוות

סדרת מוות היא תת-סדרה של ספרי עולם הדיסק המתרכזת במוות ומשפחתו, סדרה זו כוללת את הספרים:
תרועת מוות (Mort) – מוות לוקח לעצמו שוליה בשם מורט, אך האחרון מסתבך כאשר הוא חס על חייה של נסיכה יפהפייה ובכך משנה את ההיסטוריה, שלא שמחה במיוחד להשתנות. מורט נעזר בבתו המאומצת של מוות, איזבל, בניסיון לסדר את העניינים ולהציל את הנסיכה מגורלה, לפני שמוות יחזור ממסעו בעולם בני האדם וייקח את העניינים לידיו.
איש הקציר (Reaper Man) – מוות זוכה לחיים אחרי שהוא מפוטר מעבודתו על ידי משגיחי המציאות. בזמן שהוא לומד על החיים דרך עבודה בחווה שכוחת אל, החוסר במוות יוצר בעיות רבות בעולם הדיסק, ומחליפו מתגלה כרודן שלא יודע לבצע את מלאכתו כראוי.
מוזיקת נשמה (Soul Music) – מוזיקה חדשה ("מוזיקה עם אבנים", פארודיה על מוזיקת רוק) סוחפת את עולם הדיסק ואת מוות, המתאבל על מותם של איזבל ומורט (אותם נאלץ לקחת בעצמו אחרי שנהרגו בתאונת כרכרה), ועל סוזן, נכדתו, למלא את מקומו, בזמן שאלברט ומוות החולדות מחפשים את מוות שישיב את הסדר על כנו.
אבא חורף (Hogfather) – משגיחי המציאות מנסים לחסל את אבא חורף (הגרסה של עולם הדיסק לסנטה קלאוס) במטרה לחסל את חיי עולם הדיסק, אך מוות מתערב ומחליף את מקומו לכבוד ליל שמירת החזירים, בזמן שסוזן מנסה להציל את אבא חורף ולהחזיר את הסדר על כנו.
גנב הזמן (Thief of Time) – על סוזן וזוג נזירי היסטוריה - מטאטא רצפות חכם ומתלמד שנחשב לעילוי בזמן - למנוע את בנייתו של שעון כה מדויק שילכוד את הזמן ויהרוס את ההיסטוריה, בזמן שמוות מתאחד עם חמשת פרשי האפוקליפסה (אחד פרש לפני שהם התפרסמו) לקרב אחרון על עולם הדיסק.
מוות בספרי עולם הדיסק > פולחן האשקאנטה

פולחן האשקאנטה (באנגלית: Rite of AshkEnte) הוא טקס קסום עתיק שמזמן וקושר את מוות אל תוך מעגל ומונע ממנו לעזוב עד שהוא מקבל אישור המכשפים המזמנים. ברם, תיאור זה של תוצאת הטקס הוא בעצם "wishful thinking" מצד המכשפים, שכן בספר "אריק" מוות מופיע מחוץ למעגל ומאחורי המכשפים, ואילו בספר "איש הקציר" מכשף מעיר שמוות נשאר בתוך המעגל רק מטעמים אסתטיים. הטקס לא מכוון למוות עצמו, אלא למי שממלא את תפקיד המוות באותו זמן, למשל: מורט כמעט זומן למעגל, וסוזאן (נכדתו) זומנה ונקשרה. דבר זה לא השפיע על מוות עצמו.
מאחר שמוות מעורב מקצועית כמעט בכל דבר שמתרחש איפשהו בעולם הדיסק, המכשפים בדרך כלל מבצעים את הפולחן כדי לזמן את מוות שיסביר להם תופעות מוזרות ובלתי-מוסברות בדרך אחרת. הפולחן נעשה כאשר כל שאר הדרכים לברר את ההסבר נכשלו שכן רוב המכשפים החזקים הם די זקנים והם לא מעוניינים למשוך את תשומת לבו של מוות.
מוות עצמו שונא את הפולחן ושונא להיות מזומן מאחר שהוא תמיד מוזמן בזמן הכי גרוע מבחינתו, למשל כאשר הוא באמצע מסיבה.
ישנן תשע דרכים לבצע את הפולחן, אך שמונה מהן גורמות מוות מיידי ואת התשיעית קשה מאוד לזכור. אף על פי שהפולחן יכול להתבצע בידי שני אנשים עם שלושה מקלות קטנים, ארבעה cc של דם עכברים או אפילו עם ביצה טרייה ושני מקלות קטנים, המכשפים של עולם הדיסק מעדיפים לעשות זאת בדרך המסורתית, עם ציוד כבד הכולל נרות מטפטפים, אוקטוגרם מצויר על הרצפה, מחתה ועוד אמצעים של העל-טבעי. הם חושבים שזה לא מספיק "מכושף" אם זה לא מרשים מספיק.
בסדרת ספרי עולם הדיסק פולחן האשקאנטה בוצע מספר פעמים:
בספר "אור מופלא" מוות זומן כדי להסביר למכשפים חזון המדבר על השמדת עולם הדיסק. מוות מסביר להם כיצד למנוע את האסון ואז חוזר למסיבה.
בספר "תרועת מוות" אלברט חוזר לזמן קצר לעולם הדיסק ומזמן את מוות, שלקח חופשה, כדי ליידע אותו על הבלגן שיצר השוליה שלו מורט כאשר החליף אותו. כאשר הפולחן בוצע הוא כמעט זימן את מורט עצמו במקום את מוות.
בספר "אריק", מוות זומן ונשאל על הפרעה מוזרה שהתבררה כסתמרוח.
בספר "איש הקציר" כאשר מוות מפוטר על ידי מאזיני המציאות, בטקס הזימון מופיע אחד מהמאזינים במקום מוות כדי להסביר למכשפים את המצב.
בספר "מוזיקת נשמה", כאשר מוות לוקח חופשה מהעבודה, הפולחן מזמן את סוזן, שתפסה את מקומו.
ראו גם

האנשה של המוות
הערות שוליים

↑  הוא לא חי אבל הוא קיים לנצח וככל הנראה אי-אפשר להשמיד אותו.
↑  הוא זוכר לא רק את העבר אלא גם את העתיד.
↑  לפי הספר Mort המלכים זכאים לטעם החרב.
↑    Tim Martin, ‏Terry Pratchett: his 10 best Discworld characters, The Telegraph, 27 August 2015
↑  באיוריו של פול קידבי צבע הגלימה הוא סגול כהה, מטעמים אמנותיים.
↑  גרדת מופיעה בספר הראשון צבע הכשף.
↑  מוזכר בספר "גנב הזמן".
↑  מכונה לעיתים קרובות ממלכה כתרגום של Domain, אבל אין קשר למונרכיה.
↑  מתואר בספר Soul Music.
↑  בספר Art of Discworld
↑  הספר "תרועת מוות".
↑  הספר "איש הקציר".
↑  הספר Thief of Time.
1 2  הספר The New Discworld Companion.
| --- | --- |
בקרת זהויות :  NLI: 987007554561005171  LCCN: sh2008004397 
סוזן סטו-הליט
מקיצה

| --- | --- |

 
 מאכלים
 סוג:  לחם שטוח, מזון 
 מוצא:  בולגריה 
 מרכיבים עיקריים:  יוגורט 
 
מקיצה (בבולגרית: мекица; שפירושו "רכות") הוא מאכל בולגרי מסורתי העשוי מבצק לישה עם יוגורט ומטוגן בשמן עמוק.
מאפיינים

יחידות המקיצה עשויות מקמח, ביצים, יוגורט, חומר התפחה, מים, מלח ושמן. בסרביה קוראים להם מקיקה (mekika), בעוד שבמקדונית נקראים mekica או pituljica. הם דומים ללנגוש ההונגרי ולפודינג יורקשייר הבריטי. מקיצה היא בדרך כלל מנת ארוחת בוקר.
הכנה

לאחר התפחת הבצק מחלקים אותו לכדורים קטנים, משטחים את הכדורים לעיגולים שטוחים ומטגנים בשמן. במתכונים מסוימים, ניתן להשתמש בשמרים, בסודה לשתייה, בחלב או ביוגורט. מתכון של העיר סיליסטרה כולל יוגורט וסודה, כפר ליד סטארה זאגורה משתמש בשמרים ויוגורט, ומתכון של אייטוס מציע שמרים וחלב. אחד המתכונים העתיקים ביותר הידועים מכיל רק שמרים, קמח, מלח וסוכר והוא משתמש במים כמרכיב הרטוב היחיד. מומלץ לעצב את המקיצה לפני הטיגון שלהם בידיים רטובות או משומנות, תוך שימוש לרוב בשמן צמחי.
בעת ההגשה, מקיצה לרוב מאובקת באבקת סוכר או מעוטרת בריבה, דבש או סירנה (גבינה בולגרית). אפשר לאכול את המנה גם עם יוגורט.
במקדוניה הצפונית מכינים את המנה בשבוע שלאחר הולדת תינוק/ת. זה כמו חגיגה לתינוק/ת שזה עתה נולד/ה, המסורת אומרת שהמנה צריכה להיות בבית שבו התינוק יחיה, אבל כיום החגיגה הזו מתרחשת בעיקר במסעדות.
המנה פופולרית באזורי בולגריה, מקדוניה וסרביה והיא מאכל תרבותי נפוץ. השם נגזר מהשורש הסלאבי mek ("רך"), המתייחס למרקם המנה. הסיומת itsa היא סיומת נקבה בשפות הסלאביות. המאכל טעים ויש לו גם אותם מרכיבים כמו לחם שטוח נאן של תת היבשת ההודית, אבל ההבדל היחיד הוא שהנאן נאפה בתנור חימר מסורתי, הנקרא טנדור, בניגוד למקיצה שמטוגנת בשמן.
לקריאה נוספת

רשימת סוגי סופגניות
רשימת מזונות מבצק מטוגן
שלפק (Shelpek)
הערות שוליים

↑  Българска национална кухня [Bulgarian national cuisine] (בבולגרית). София: Земиздат. 1983.
↑  Mekitsas. Doryoku, 2012. Archived from the original on 2012-02-27.
↑  Conor Ciaran. Waiting for Better Times. 3 Muses Books, SynGeo ArchiGraph. p. 164. ISBN 978-0-911385-29-8.
מקל גשם

מקל גשם
מקל גשם הוא כלי נגינה בצורת צינור חלול וארוך העשוי בדרך כלל מעץ ואשר לתוך חללו מזדקרים קוצים, קיסמים או חומרים דומים שננעצו דרך גוף העץ. הצינור מלא בחלוקי נחל קטנטנים או שעועית יבשה. כאשר הופכים את המקל זזים העצמים הקטנים, פוגעים בקוצים לאורכו ומשמיעים קול המזכיר גשם.
מבנה המקל

גוף המקל הוא גליל ארוך הסגור משני צדדיו. גופו של מקל גשם עשוי מסוגים שונים של עץ או מכמה מינים של קקטוסים כגון Eulychnia acida ו-Echinopsis pachanoi. בגוף הגליל נמצא מבנה בצורת סליל הבנוי ממקלות או מחטים, וחפצים קטנים כגון שעועית יבשה או אבנים קטנות וכאשר הופכים את המקל החפצים מתנגשים בסליל ובדפנות העץ ויוצרים רעש של גשם. הקקטוסים, שהם חלולים, מיובשים בשמש. הקוצים מוסרים ומוחדרים לתוך הקקטוס כמו מסמרים ליצירת סליל, נוספים חלוקי נחל או חפצים קטנים אחרים, והקצוות נאטמים. כאשר מקל הגשם משתנה למיקום אנכי נשמע צליל עדין הדומה למטר גשם.
היסטוריה וגאוגרפיה

מאמינים כי מקל הגשם הומצא על ידי שבט המפוצ'ה והוא שימש כמשחק מתוך אמונה שהוא יכול לגרום לסופות גשם. הוא נמצא גם בחופי צ'ילה, אם כי לא בטוח אם הוא נוצר על ידי בני האינקה. ניתן למצוא מכשירים דומים גם בדרום מזרח אסיה, אוסטרליה ואפריקה, שם הוא מיוצר לרוב באמצעות במבוק ולא בקקטוס מיובש. ולעיתים קרובות הם נמכרים לתיירים המבקרים בחלקים של אמריקה הלטינית וגם בדרום מערב ארצות הברית (שיש לה היסטוריה של ספרדית והשפעה תרבותית מקסיקנית).
לקריאה נוספת

מוזלי, כריסטין וכרמן פיס. "Rainsticks: Integrating Culture, Folklore, and the Physics of Sound." פעילויות מדע 44.1 (2007): 2-5. ראש הממשלה בחיפוש אקדמי. EBSCO. אינטרנט. 27 בספטמבר 2011.
נוג'נט, ג'ף. "Permaculture Plants, agaves and cacti" SARI ספטמבר 2011
הערות שוליים

↑  What Is a Rain Stick?, נבדק ב-2022-07-28
| --- | --- |
בקרת זהויות :  MusicBrainz: 2b2fa61b-2eae-4bf1-a0c0-37c5638b0660 
קטע קול של מקל גשם
מקיץ אל החלום

| --- | --- |

 סינגל בביצוע גלי עטרי
 מתוך האלבום צעד אחד לפני הנהר
 יצא לאור:  1988
 שפה:  עברית 
 אורך:  4:08
 חברת תקליטים:  CBS ישראל
 כתיבה:  ברוך פרידלנד
 לחן:  ברוך פרידלנד
 הפקה:  אילן וירצברג
 
"מקיץ אל החלום" (או "מקיץ אל חלום") הוא פזמון שכתב והלחין ברוך פרידלנד, עיבד אילן וירצברג ושרה גלי עטרי. השיר יצא לאור בשנת 1988.
רקע

השיר נכלל באלבומה החמישי של עטרי "צעד אחד לפני הנהר", שבו בלטו גם השירים "נפאל" ו"רק אתמול". במצעד הפזמונים העברי השנתי של רשת ג' לשנת תשמ"ח (1988) דורג השיר במקום ה-17.
זה היה שיר הבכורה של הכותב, ברוך פרידלנד, שזכה עקב הצלחת השיר לפרסום, והמשיך לכתוב לאמנים נוספים. פרידלנד הקליט את השיר בעצמו לאלבום השני של "תופעת דופלר", "מחליף צבעים" (1995).
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 17 |  |
גרסאות כיסוי

בשנת 2001 ביצעה ריטה את השיר בליווי התזמורת הפילהרמונית הישראלית.
בשנת 2003 ביצעה הזמרת נינט טייב את השיר במסגרת התכנית כוכב נולד. ביצוע זה העלה את הפופולריות של השיר. ומאוחר יותר, בשנת 2023, טייב ביצעה את השיר גם במסגרת בטקס יום הזיכרון בראשון לציון.
בשנת 2011 ביצעה שירי מימון את השיר בליווי התזמורת הסימפונית הישראלית ראשון לציון במסגרת ערב יום הזיכרון לחללי מערכות ישראל.
בשנת 2016 ביצעה קרן פלס את השיר במסגרת האירוע שירים בכיכר בתל אביב-יפו בערב יום הזיכרון לחללי מערכות ישראל.
בשנת 2018 ביצע ליאור נרקיס את השיר בערב יום הזיכרון לחללי מערכות ישראל.
בשנת 2023 ביצעה מירי מסיקה את השיר במסגרת ערב יום הזיכרון לחללי מערכות ישראל בתל אביב.
באותה שנה ביצעה את השיר גלי עטרי עצמה במופע בכנסת.
מלכאש

| --- | --- |

 מוקד פעילות:  ירושלים, ישראל, בית לחם
 תקופת הפעילות:  מ-1993
 סוגה:  בלאק מטאל, אוריינטל מטאל
 חברת תקליטים:  Osmose Productions War Is Imminent Breath Of Night / Pulverizer Devilish Music Propaganda
 www.melechesh.com
 חברים
 מלכאש אשמדאי מולוך אל'הזרד חול
 חברים לשעבר
 לורד קרס פרוסקריפטור
 
שם הלהקה מעוצב
הלהקה בהופעה בשנת 2007
מלכאש (Melechesh) היא להקת בלאק מטאל אוריינטלי ישראלית שהוקמה בירושלים ובבית לחם, ופועלת כיום באמסטרדם.
היסטוריה ורקע

מלכאש מכנה את עצמה "להקת בלאק מטאל מסופוטמי" כדי להעיד על התערובת של בלק מטאל ומוזיקה מזרחית שהיא יוצרת. הטקסטים המיוחדים מתרכזים במיתולוגיה מסופוטמית ושומרית, כשלמשל שיר הנושא מתוך המיני-אלבום The Siege Of Lachish מבוסס על טקסט שכתב סנחריב מלך אשור בשעה שהוא היה עד לכיבושה של העיר לכיש בידי צבאו.
מלכאש הוקמה ב-1993 בירושלים, ובתחילתה פעלה בירושלים ובבית לחם, ערים בהם שוכנת מרביתה של קהילות האשורים והארמנים בישראל, עימן נמנים חברי הלהקה. שנתיים לאחר מכן עוררה מחלוקת רבה בישראל לאחר שהייתה חשודה בפעילויות טקסיות אפלות בירושלים ובבית לחם, האשמות שהלהקה נוקתה מהן לחלוטין לאחר מספר שנים. הלהקה הוציאה ב־1996 אלבום בלק מטאל מחוספס בשם As Jerusalem Burns... Al'Intisar (באנגלית ובערבית: "כשירושלים תבער... הניצחון") שהיה אחד האלבומים הראשונים מסוגו, מעין סטיריקון עם אלמנטים אוריינטליים.
עם עזיבתם של חברי הלהקה את ישראל לאמסטרדם ב-1998 והצטרפותו ב־1999 של אחד מהמתופפים המוערכים ביותר של עולם המטאל, פרוסקריפטור מלהקת אבסו, הלהקה התחילה לצבור פופולריות בעולם. האלבום השני, Djinn, זכה לביקורות טובות. האלבום השלישי, Sphynx, זכה להפקה חסרת-תקדים לגבי להקת מטאל ישראלית (לדוגמה, המעצב הגרפי של סרטים כמו מלחמת הכוכבים ופארק היורה עיצב את עטיפת האלבום) ולביקורות משבחות, כשרבים מדרגים אותו בין עשרת אלבומי המטאל הטובים ביותר של שנת 2003 [דרוש מקור].
בנובמבר 2005 הודיעה הלהקה כי בשל המרחק הגאוגרפי ייאלץ פרוסקריפטור לעזוב את הלהקה, תוך תקווה לשיתוף פעולה נוסף בעתיד. האלבום הרביעי מ-2006 עם המתופף החדש חוּל (Xul) נקרא Emissaries ("שליחים" או "מרגלים") וזכה גם הוא לביקורות מצוינות.
במרץ 2010 הודיעה הלהקה באופן רשמי כי היא נכנסה להקליט את אלבומה החמישי באולפן הקלטות שבאיסטנבול, האלבום יצא ב-1 באוקטובר 2010 ונקרא The Epigenesis.
חברי ההרכב

מלכאש אשמדאי (שירה / גיטרה / בס)
מולוך (גיטרה)
אל'הזרד (בס)
חוּל (תופים)
חברי ההרכב > חברים לשעבר

לורד כרס (תופים)
פרוסקריפטור (ראס ר. גיבנס) (תופים) (ראו גם אבסו)
אלבומים

As Jerusalem Burns...Al'Intisar‏ (1996)
Djinn‏ (2001)
Sphynx‏ (2003, 2004 בצפון אמריקה)
Emissaries‏ (2006, 2007 בצפון אמריקה)
The Epigenesis‏ (2010)
Enki‏ (2015)
The Siege of Lachish‏ (1995)
The Ziggurat Scrolls‏ (2004)
Mystics of the Pillar II‏ (2012)
As Jerusalem Burns...‏ (1995)
מלך שערי אליפות אירופה בכדורגל

ערך זה מפרט את מלך השערים של אליפות אירופה בכדורגל.
מלך השערים

שחקן מודגש מציין שחקן פעיל.
(טורניר המוקף בסוגריים) מציין טורניר בו השחקן שיחק אך לא הבקיע.
| דירוג | שחקן | נבחרת | שערים | הופעות | ממוצע למשחק | טורנירים |
| --- | --- | --- | --- | --- | --- | --- |
| 1 | כריסטיאנו רונאלדו |  פורטוגל | 14 | 25 | 0.56 | 2004, 2008, 2012, 2016, 2020 ,2024 |
| 2 | מישל פלאטיני |  צרפת | 9 | 5 | 1.8 | 1984 |
| 3 | אלן שירר |  אנגליה | 7 | 9 | 0.78 | (1992), 1996, 2000 |
| 3 | אנטואן גריזמן |  צרפת | 7 | 11 | 0.64 | 2016, 2020 |
| 5 | רוד ואן ניסטלרוי |  הולנד | 6 | 8 | 0.75 | 2004, 2008 |
| 5 | פטריק קלייברט |  הולנד | 6 | 9 | 0.67 | 1996, 2000, (2004) |
| 5 | ויין רוני |  אנגליה | 6 | 10 | 0.6 | 2004, 2012, 2016 |
| 5 | רומלו לוקאקו |  בלגיה | 6 | 10 | 0.6 | 2016, 2020 |
| 5 | אלברו מוראטה |  ספרד | 6 | 10 | 0.6 | 2016, 2020 |
| 5 | תיירי הנרי |  צרפת | 6 | 11 | 0.55 | 2000, 2004, 2008 |
| 5 | זלאטן איברהימוביץ' |  שוודיה | 6 | 13 | 0.46 | 2004, 2008, 2012, (2016) |
| 5 | נונו גומש |  פורטוגל | 6 | 14 | 0.43 | 2000, 2004, 2008 |
מלך השערים לפי טורניר

| שנה | שחקנים | שערים | משחקים |
| --- | --- | --- | --- |
| 1960 | יוגוסלביה מילאן גאליץ' | 2 | 2 |
| 1960 | צרפת פרנסואה יוטה | 2 | 2 |
| 1960 | ברית המועצות ולנטין קוזמיץ' איוואנוב | 2 | 2 |
| 1960 | יוגוסלביה דראז'ן ירקוביץ' | 2 | 2 |
| 1960 | ברית המועצות ויקטור פונדלניק | 2 | 2 |
| 1964 | הונגריה דז'ה נובאק | 2 | 1 |
| 1964 | הונגריה פרנץ בנה | 2 | 2 |
| 1964 | ספרד צ'וס פרדה | 2 | 2 |
| 1968 | יוגוסלביה דראגן דזאגיץ' | 2 | 3 |
| 1972 | גרמניה גרד מילר | 4 | 2 |
| 1976 | גרמניה דיטר מילר | 4 | 2 |
| 1980 | גרמניה קלאוס אלופס | 3 | 3 |
| 1984 | צרפת מישל פלאטיני | 9 | 5 |
| 1988 | הולנד מרקו ואן באסטן | 5 | 5 |
| 1992 | הולנד דניס ברגקאמפ | 3 | 4 |
| 1992 | שוודיה תומאס ברולין | 3 | 4 |
| 1992 | דנמרק הנריק לארסן | 3 | 4 |
| 1992 | גרמניה קרלהיינץ רידלה | 3 | 5 |
| 1996 | אנגליה אלן שירר | 5 | 5 |
| 2000 | סרביה ומונטנגרו סאבו מילושביץ' | 5 | 4 |
| 2000 | הולנד פטריק קלייברט | 5 | 5 |
| 2004 | צ'כיה מילאן בארוש | 5 | 5 |
| 2008 | ספרד דויד וייה | 4 | 4 |
| 2012 | רוסיה אלן דזגוייב | 3 | 3 |
| 2012 | קרואטיה מריו מנדז'וקיץ' | 3 | 3 |
| 2012 | פורטוגל כריסטיאנו רונאלדו | 3 | 5 |
| 2012 | גרמניה מריו גומז | 3 | 5 |
| 2012 | ספרד פרננדו טורס | 3 | 5 |
| 2012 | איטליה מריו באלוטלי | 3 | 6 |
| 2016 | צרפת אנטואן גריזמן | 6 | 7 |
| 2020 | פורטוגל כריסטיאנו רונאלדו | 5 | 4 |
| 2020 | צ'כיה פטריק שיק | 5 | 5 |
ראו גם

מלך שערי גביע העולם בכדורגל
הערות שוליים

↑  UEFA.com, EURO top scorers: all time and for every tournament, UEFA.com, ‏2021-07-11 (באנגלית)
| אליפויות אירופה בכדורגל |
| --- | --- | --- |
| טורנירי גמר | צרפת 1960 • ספרד 1964 • איטליה 1968 • בלגיה 1972 • יוגוסלביה 1976 • איטליה 1980 • צרפת 1984 • מערב גרמניה 1988 • שוודיה 1992 • אנגליה 1996 • בלגיה והולנד 2000 • פורטוגל 2004 • אוסטריה ושווייץ 2008 • פולין ואוקראינה 2012 • צרפת 2016 • פאן-אירופאי 2020 • גרמניה 2024 • בריטניה ואירלנד 2028 • איטליה וטורקיה 2032 |  |
| משחקי גמר | 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024 • 2028 • 2032 |  |
| טורנירי מוקדמות | 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024 • 2028 • 2032 |  |
מסכת נגעים

מסכת נגעים היא המסכת השלישית בסדר טהרות. המסכת עוסקת בדיני נגעים וכן בדיני מצורע ומפרטת את אופני הטהרה והטומאה על פי הנגעים השונים ושיעוריהם.
רקע

שלושה מיני נגעים הוזכרו בתורה:
נגעי אדם.
נגעי בגדים.
נגעי בתים.
נגעי אדם מחולקים לשלושה סוגים:
נגעי עור ובשר - כתם לבן בעור האדם. הנגע מיטמא באחת משלוש סימני הטומאה הבאים: שער לבן - שנראו בו שתי שערות לבנות לפחות, מחיה- שנראה באמצעו בשר בריא ("מחית בשר חי"), פשיון - אם פשה הנגע לאחר השבוע הראשון או השני להסגרו.
נגעי שחין ומכווה - שחין הוא דלקת עור הנגרמת על ידי מחלה או על ידי מכה חיצונית. מכווה הוא פגיעה בעור שנגרמה על ידי כווייה מאש, בגחלת או כל מקור חום חיצוני אחר. נגעים אלו כל עוד הן מכות טריות אינם מטמאים כלל ונקראים '"מורדים"'. אך אם הם נרפאו קצת ונראו בהן סימני הטומאה: שער לבן או פשיון, נסגרים הם שבוע אחד ואם בסיומו לא נראה בהם שיער לבן או פשה הנגע, הם טהורים. אף אם נרפאו ואחר כך נראה בהם נגע, דיניהם כדיני נגע עור ובשר.
נגעי הראש והזקן שהם: נתק, קרחת וגבחת - מתחילים לתת את אותותיהם בנשירת השערות. ויש דעות שונות במהות הנגעים ובהבדל שבין נתק לקרחת וגבחת.
נגעי בגדים ובתים מיטמאים באחד משלושת הסימנים הבאים: ירקרק - ירוק חזק, אדמדם - אדום חזק, פשיון (אם פשה הנגע).
שונה דינם של נגעי בתים משאר נגעים בכך שהם מחייבים הסגר של שלושה שבועות (בניגוד לשבוע אחד בשאר נגעים) ושיעורם כשני גריסים אורך וגריס רוחב (בניגוד לגריס שהוא שיעור שאר נגעים).
בעשרת הפרקים הראשונים של המסכת מבוארים פרטי ההלכות של נגעי אדם. הפרק האחד עשר דן בנגעי בגדים. הפרקים השנים עשר והשלושה עשר דנים בנגעי בתים ואילו בפרק האחרון מפורטים דיני כפרת מצורע.
למסכת נגעים אין תלמוד בבלי ותחילת ועיקרי מסכת נגעים נידונים במסכת שבועות בתלמוד הבבלי.
מיקומה של המסכת בסדר טהרות

לפי הקדמתו של הרמב"ם למשנה, המסכת מופיעה לאחר מסכת אהלות מכיוון שחלקה מדבר בטומאת צרעת שהמצורע מטמא באוהל, ודבר זה דומה קצת לטומאת מת (שמטמא באוהל).
פרקי המסכת

מראות נגעים (שש משניות) - עוסק בסוגי הנגעים השונים וההבחנה בין צבעי הנגע. הכשרת כתמי נגעים (שערות, פשיון).
בהרת עזה (חמש משניות) - בתחילתו מהווה הפרק המשך של הפרק ראשון ולאחר מכן עוסק בדיני ראיית נגעים, מתי רואים את הנגע ומתי לא, וצורת ראיית הנגע. הפרק מסתיים במשנה ה' המפורסמת דווקא בהקשר רעיוני מוסרי (אם כי שם הדברים כפשוטם) - "כל הנגעים אדם רואה חוץ מנגעי עצמו".
הכל מיטמאין בנגעים (שמונה משניות) - הפרק עוסק בהגדרות של היטמאות בנגעים - דהיינו מי הם המטמאים בנגעים ומי לא. כמו כן עוסק הפרק במשך ההיטמאות בנגע (שבוע עד שלושה שבועות).
יש בשער לבן מה שאין בפשיון (אחת עשרה משניות) - בחלקו הראשון עוסק הפרק בסוגי הנגעים וההבדל ביניהם. בחלקו השני עוסק הפרק בגדלים של נגעים.
כל ספק נגעים טהור (חמש משניות) - הפרק עוסק בעיקרו בדיני ספיקות בנגעים. (הרחבה מועטה של עקרונות פרק זה נמצאים בפרק ראשון במסכת חולין בתלמוד).
גופה של בהרת (שמונה משניות) - מהווה המשך והרחבה של הפרק רביעי.
אלו בהרות טהורות (חמש משניות) - הפרק עוסק בנגעים טהורים (נגע שהיה לפני מתן תורה וכו') ובאיסור קציצת בהרת.
הפורח מן הטמא (עשר משניות) - הפרק עוסק בדיני טומאת צרעת פורחת, כלומר צרעת הנמצאת בכל גוף האדם.
השחין והמכוה (שלוש משניות) - הפרק עוסק בטומאת שחין ומכווה (הפרקים הקודמים עוסקים בדוגמאות מטומאת שחין ומכווה ופרק זה מרכז ומרחיב בנושא).
הנתקים מיטמאין בשני שבועות (עשר משניות) - הפרק עוסק בטומאת נתקים ודיני שיער צהוב.
כל הבגדים מיטמאין בנגעים (שתים עשרה משניות) - הפרק עוסק בנגעי בגדים.
כל הבתים מיטמאין בנגעים (שבע משניות) - הפרק וכן הפרק שלאחריו עוסקים בנגעי בתים.
עשרה בתים הן (שתים עשרה משניות).
כיצד מטהרין את המצורע (שלוש עשרה משניות) - הפרק עוסק בתהליך הטהרה מן הצרעת ובדיני קרבנות הנוגעים אליו.
בסך הכל יש במסכת 115 משניות.
ראו גם

נגע הצרעת